KOMMISSIONENS FORORDNING (EU) Nr. 944/2010
af 20. oktober 2010
om berigtigelse af forordning (EU) nr. 902/2010 om faste importværdier med henblik på fastsættelsen af indgangsprisen for visse frugter og grøntsager
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
under henvisning til Kommissionens forordning (EF) nr. 1580/2007 af 21. december 2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (2), særlig artikel 138, stk. 1, og
ud fra følgende betragtninger:
(1)
Der er konstateret en fejl i bilaget til Kommissionens forordning (EU) nr. 902/2010 (3).
(2)
Forordning (EU) nr. 902/2010 bør derfor ændres.
(3)
De berørte importører bør anmode om, at den berigtigede faste importværdi anvendes for at undgå, at de med tilbagevirkende kraft rammes af de ugunstige konsekvenser -
VEDTAGET DENNE FORORDNING:
Artikel 1
Bilaget til forordning (EU) nr. 902/2010 ændres i overensstemmelse med bilaget til nærværende forordning.
Artikel 2
Det toldsted, hvor bogføringen har fundet sted, foretager en delvis tilbagebetaling af tolden for produkter, der har oprindelse i det berørte tredjeland, og som er overgået til fri omsætning i perioden 9.-11. oktober 2010, hvis de berørte importører anmoder om det.
Anmodninger om tilbagebetaling skal indgives senest den sidste dag i den tredje måned efter denne forordnings ikrafttrædelsesmåned sammen med angivelsen om den pågældende imports overgang til fri omsætning.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. oktober 2010.